המשהו
משהו נכנס הביתה דרך הכיור; מתגנב לאפלולית המזווה ומחכה; לרגע בו כבה האור; כדי לתקוף מתוך האורז והתה.; אני אף פעם לא מצליח לארוב לו,; אף פעם לא יודע לנחש את תנועותיו; וכמה שארחק, תמיד קרוב לו; להתנפל ודווקא מכיוון הגב.; נתגושש במעבה הלילה; נצרח כמו חתולים מיוחמים; נקרע בשר, ננעץ שיניים; לקול טרטור המזגנים; אבי שבשמיים מזוג לי ארק; סחט את הבקבוק עד טיפתו האחרונה; ותן לי לעשן עצמי לדעת; אחר כך נדבר על אמונה.; המשהו מתערבב לי בסיגריה; מרעיד לי את היד בדרך אל הכוס; ושוב על עור התוף הוא מתופף לי:; רק על עצמך אתה יכול לכעוס.; אני אף פעם לא מצליח לענות לו,; אף פעם לא מצליח לחבוט במלותיו; הוא חמקמק וחלקלק ואין צורה לו; והוא יודע לנצל את המצב; נתגושש במעבה הלילה; נצרח כמו חתולים מיוחמים; נקרע בשר, ננעץ שיניים; לקול טרטור המזגנים; אבי שבשמיים מזוג לי ארק; סחט את הבקבוק עד טיפתי האחרונה; ותן לי לעשן עצמי לדעת; אחר כך נדבר על אמונה.; עוד מעט יפציע בוקר; והמשהו יתפוגג כמו חלום; ושוב אוכל לומר הכל בסדר; אף על פי שכלום לא במקום; אבי שבשמיים מזוג לי ארק; סחט את הבקבוק עד טיפתו האחרונה; ותן לי לעשן עצמי לדעת; אחר כך נדבר על אמונה.; אחר כך נדבר...; 